เผชิญหน้ากับเพื่อนคนนั้น ปล่อยให้มิตรภาพจางหายไปเอง รับมือกับผลที่ตามมา
ถ้าคุณไม่อยากปล่อยให้เพื่อนคนนั้นคิดมากว่าอะไรคือเหตุผลที่คุณไม่อยากเป็นเพื่อนกับเขาแล้ว การออกมาคุยกันตัวต่อตัวก็อาจเป็นสิ่งที่จำเป็น สถานที่เช่นสวนสาธารณะหรือร้านกาแฟเป็นจุดนัดพบที่ดี เพราะเป็นที่สาธารณะซึ่งใครๆ ก็ไปได้ ถึงแม้ว่าตอนคุยกัน คุณอาจสะเทือนอารมณ์กันบ้าง แต่คุณทั้งสองคนจะเก็บอารมณ์ได้ดีกว่าถ้าอยู่ในที่สาธารณะ   หลีกเลี่ยงการนัดมาทานอาหารด้วยกัน เพราะคุณอาจพร้อมที่จะแยกทางกันก่อนที่อาหารจะเสิร์ฟเสียอีก ถ้าคุณไม่อยากเจอเขาตัวต่อตัว การคุยกันทางโทรศัพท์ก็เป็นวิธีที่ดีเหมือนกัน แต่หลีกเลี่ยงการส่งข้อความจะดีกว่า เพราะอาจแสดงความรู้สึกและสื่อสารได้ไม่ดีเท่าการคุยกัน อย่าบอกเลิกคบกับเพื่อนคนนั้นต่อหน้าคนที่คุณทั้งสองคนต่างก็รู้จัก นี่จะเป็นเรื่องที่น่าอายและทำร้ายจิตใจเขารุนแรงมาก บอกไปตรงๆ เลยว่าทำไมคุณจึงไม่อยากเป็นเพื่อนกับเขาแล้ว เพราะเขาแอบกิ๊กกับแฟนคุณ? เพราะเขาชอบพูดเรื่องแย่ๆ และทำให้คุณรู้สึกแย่อยู่ตลอดเวลา? ไม่ว่าจะเพราะอะไร ถึงเวลาแล้วที่จะพูดออกมาเสียที การพูดกับเพื่อนคุณไปตรงๆ เลยว่าปัญหาคืออะไร เป็นสิ่งที่กล้าหาญ และท้ายที่สุดแล้วเขาเองก็คงดีใจที่ได้รู้ว่าทำไม  ในบางสถานการณ์ การพูดตรงๆ ก็ไม่ใช่วิธีที่ถนอมน้ำใจได้มากที่สุด ถ้าคุณแค่ไม่ชอบเพื่อนคนนั้นอีกต่อไปแล้ว โดยที่เขาก็ไม่ได้ผิดอะไรเลย คุณก็ไม่มีเหตุผลที่จะพูดความในใจออกมา ในกรณีนี้ ก็จงกลับไปที่วิธีแรก และปล่อยให้มิตรภาพจางหายไปเอง หลังจากเผชิญหน้ากันแล้ว เพื่อนคุณอาจแก้ตัว ขอโทษคุณ หรือทั้งสองอย่างรวมๆ กัน ถ้าคุณยังอยากเป็นเพื่อนกับเขาอยู่แม้สักนิด คุณควรฟังเขาพูดด้วย ถ้ามีความเป็นไปได้ว่าคุณอาจเข้าใจเขาผิดไป คุณก็ควรฟังเขาอธิบาย แต่ถ้าเป็นไปไม่ได้เลย ก็จงเดินหน้าต่อไปเพื่อยุติความสัมพันธ์ คุณอาจอยากเลิกยุ่งกับเพื่อนคนนั้นไปเลยตั้งแต่ตอนนี้เป็นต้นไป หรือคุณอาจรู้สึกโอเคที่จะเจอหน้าเขาบ้างเป็นครั้งคราวท่ามกลางกลุ่มเพื่อน ไม่ว่าจะอย่างไรก็ตาม คุณต้องแสดงออกให้ชัดเจนว่านี่คือจุดแตกหัก และหลังจากนี้ อะไรๆ จะเปลี่ยนแปลงไป กำหนดขอบเขตให้ชัดเจนไปเลย คุณจะได้ไม่รู้สึกอยากกลับไปเป็นเหมือนเดิม   ถ้าคุณไม่อยากคุยกับเขาอีกแล้ว ก็บอกเขาไปว่าคุณจะไม่ติดต่อกับเขาอีกหลังจากนี้ และคุณก็ไม่อยากให้เขาติดต่อคุณด้วยเหมือนกัน ถ้าคุณรู้สึกโอเคกับการเจอกันในกลุ่มเพื่อนแต่ไม่อยากคุยกันตัวต่อต่อตัว ก็บอกเขาไปอย่างนั้นเลย หรือถ้าจะบอกว่าคุณอาจอยากเริ่มมิตรภาพใหม่อีกครั้งในภายหลัง ก็ย่อมได้ แต่คุณต้องหมายความอย่างนั้นจริงๆ นะ ไม่เช่นนั้นเพื่อนคนนั้นก็จะพยายามติดต่อคุณมาอีก ทั้งๆ ที่คุณไม่อยากให้เขายุ่งด้วย พยายามบอกเขาให้ชัดเจนว่าคุณอยากให้สถานการณ์เป็นอย่างไร เพื่อนเก่าของคุณจะได้ไม่สับสน ถ้าเพื่อนคนนั้นพยายามติดต่อกับคุณหรือพยายามทำให้คุณกลับไปคบกับเขาอีก จงอย่าตอบโต้ คุณได้พูดความในใจไปแล้ว คุณได้ฟังเขาอธิบายแล้ว และตอนนี้คุณไม่จำเป็นต้องทำหน้าที่เป็นเพื่อนเขาอีก การเลิกคบกับเพื่อนก็เหมือนการเลิกคบกับแฟนตรงที่คุณไม่ต้องรับผิดชอบชีวิตเขาอีกต่อไป  เรื่องนี้พูดง่ายแต่ทำยาก ถ้าเพื่อนเก่าคุณรู้สึกหัวเสียจริงๆ คุณก็อาจอดไม่ได้ที่จะไม่รับโทรศัพท์หรืออ่านข้อความของเขา แต่ถ้าคุณจริงจังกับการจบมิตรภาพนี้ ก็จงอย่ายอมให้เขาล้ำเส้นที่คุณกำหนดไว้ ไม่เช่นนั้นคุณก็จะทำให้เขาเข้าใจผิดและทำให้อะไรๆ ยากขึ้นอีกในอนาคต การปล่อยให้มิตรภาพจางหายไปเองเป็นวิธีที่ดีที่สุดในสถานการณ์ที่คุณและเพื่อนคุณต่างก็โตขึ้นและห่างกันมากขึ้น บางทีอาจไม่ใช่ว่าคุณไม่ชอบเขาแล้ว แต่คุณแค่สนใจในสิ่งอื่นและคนอื่นมากกว่าก็เท่านั้น เริ่มใช้เวลาของคุณในแบบที่คุณต้องการเถอะ โดยออกไปเที่ยวกับคนที่คุณอยู่ด้วยแล้วมีความสุข หรือทำกิจกรรมที่คุณทำแล้วมีความสุข เป็นไปได้ว่าเพื่อนคนนั้นก็กำลังทำแบบเดียวกันนี่เอง และคุณสองคนก็จะห่างกันออกไปเรื่อยๆ โดยที่ไม่ต้องทำให้มันเป็นเรื่องใหญ่เลย ถ้าจะจบมิตรภาพ คุณต้องคุยกันน้อยลง เลิกติดต่อเขาเพื่อนัดมาทำอะไรด้วยกันหรือแค่เพื่อคุย เลิกทักเขาในแชท เลิกส่งข้อความทางโทรศัพท์ และเลิกการติดต่อทุกๆ อย่าง คุณอาจยังคุยกับเขาได้เมื่อเจอกันตัวต่อตัว เช่นในกรณีที่ไปเที่ยวกับเพื่อนกลุ่มเดียวกัน แต่จงหลีกเลี่ยงการติดต่อกันโดยไม่จำเป็น   เมื่อเพื่อนสองคนพร้อมที่จะเลิกคบกัน การเลิกติดต่อกันก็ไม่ใช่เรื่องยากอะไรนัก คุณก็อาจอยากใช้เวลาทำอย่างอื่นอยู่แล้วก็ได้ การคุยกันน้อยลงจึงไม่ได้เป็นเรื่องใหญ่โตนัก ในทางกลับกัน ถ้าเพื่อนของคุณไม่ได้รู้สึกแบบเดียวกันกับคุณ การที่คุณติดต่อกันน้อยลงอาจทำให้เขาเสียความรู้สึก แต่การทำร้ายความรู้สึกก็เป็นสิ่งที่ไม่อาจหลีกเลี่ยงได้เมื่อคุณเป็นคนจบความสัมพันธ์ คุณจะต้องตัดสินใจว่าเมื่อผลที่ตามมาเป็นเช่นนี้ คุณจะยังอยากจบความสัมพันธ์นี้อยู่หรือเปล่า เพื่อนสนิทกันมากขึ้นโดยการพูดคุยกันในเชิงลึก ซึ่งจะทำให้แต่ละฝ่ายรู้จักกันดีมากขึ้น ฉะนั้นถ้าจะตีตัวออกห่างจากเพื่อน ต้องเลิกคุยกันแบบเปิดอก เมื่อคุณคุยกับเขา จงคุยเรื่องผิวเผินทั่วไปๆ เหมือนเวลาคุยกับคนที่แค่รู้จัก ถ้าคุณยังคุยแบบเพื่อนอยู่อีก มิตรภาพก็อาจไม่จางหายไปง่ายๆ   ถ้าเพื่อนคุณมีท่าทีอยากคุยเรื่องส่วนตัวของตัวเอง เช่นเรื่องความสัมพันธ์กับแฟน คุณควรเปลี่ยนทิศทางของบทสนทนา หาทางเปลี่ยนเรื่อง เพื่อนคุณจะได้ไม่มีโอกาสพูดถึงความรู้สึกจากก้นบึ้งของหัวใจให้คุณฟัง ในที่สุด เพื่อนคุณจะเริ่มสังเกตเห็นว่าคุณคุยไม่เหมือนเดิม เขาอาจจะพูดกับคุณเรื่องนี้ หรือตัดสินใจถอยห่างออกมาเช่นกัน คุณควรเตรียมพร้อมสำหรับทั้งสองกรณี เพื่อนคุณอาจต้องใช้เวลาสักหน่อย กว่าจะรู้ตัวว่าคุณไม่ได้อยากคบเขาเป็นเพื่อนอีกแล้ว วิธีที่ดีที่จะสร้างระยะห่างระหว่างกันคือการปฏิเสธคำเชิญอย่างสุภาพและหนักแน่น ถ้าเขาชวนคุณไปทำกิจกรรมกับกลุ่ม คุณอาจไปก็ได้ แต่จงหลีกเลี่ยงการอยู่กับเขาสองต่อสอง ไม่อย่างนั้นคุณก็จะให้ความหวังเขาต่อไป  แต่ถ้าเพื่อนคุณไม่พร้อมจะจบความสัมพันธ์ การที่คุณปฏิเสธคำเชิญของเขาจะทำร้ายจิตใจเขาพอสมควร ตอนนี้คุณก็ต้องตัดสินใจแล้วล่ะ ว่าจะดีกว่าไหมถ้าบอกเขาไปตรงๆ ว่าทำไมคุณจึงปฏิเสธเขาอยู่เรื่อยทุกครั้งที่เขาชวนคุณไปทำอะไรบางอย่างด้วยกัน ถ้าคุณไม่อยากบอกความจริงกับเขาจริงๆ ก็หาข้ออ้างเพื่อปฏิเสธคำเชิญชวน เช่น ไม่ว่าง ญาติมาเยี่ยม หรือการบ้านเยอะ ฯลฯ นี่อาจถูกมองว่าเป็นการเอาตัวรอดแบบมักง่าย เพราะนี่ไม่ใช่วิธีปฏิบัติต่อเพื่อนเก่าที่จริงใจนัก อย่างไรก็ตาม ถ้าคุณมีเหตุผลที่ดีที่จะจบมิตรภาพ และไม่อยากเผชิญหน้ากับเขาจริงๆ การหาข้ออ้างมาใช้ก็เป็นวิธีที่ได้ผลดีอยู่เหมือนกันนะ สถานการณ์ที่ดีที่สุดก็คือ เพื่อนคนนั้นรู้ตัวว่าคุณไม่อยากเป็นเพื่อนกับเขาแล้ว และตัดสินใจแยกตัวไปตามทางของตัวเอง อย่างไรก็ตาม ถ้าเขาถามคุณว่าเกิดอะไรขึ้น คุณอาจต้องมีคำอธิบายให้กับเขา จงเตรียมตัวให้พร้อมสำหรับคำถามนี้ เพราะเป็นไปได้ว่าคุณมีความหมายสำหรับเขามากกว่าที่เขามีความหมายสำหรับคุณ​ ถ้าเพื่อนคนที่คุณอยากเลิกคบ ได้ทำร้ายร่างกายหรือจิตใจคุณ หรือบงการคุณ จำไว้ว่าคุณไม่จำเป็นต้องให้คำอธิบายอะไรกับเขาทั้งสิ้น คุณไม่จำเป็นต้องสุภาพกับเขาด้วยซ้ำ คุณควรหยุดการติดต่อทุกอย่าง กด unfriend เขาในโซเชียลมีเดีย และหลีกเลี่ยงการเจอหน้าถ้าไม่จำเป็น  ถ้าคุณพยายามพูดเรื่องนี้กับเขา เขาอาจทำให้คุณรู้สึกว่า คุณ นั่นแหละที่เป็นคนผิด อย่ายอมให้ดราม่าแบบนั้นเกิดขึ้นกับคุณเด็ดขาด ถ้าคุณรู้ตัวว่าเขาจะทำให้คุณลำบากใจ ก็เลิกยุ่งกับเขาไปเลย การถูกทิ้งไม่ใช่เรื่องง่าย ไม่ว่าคนคนนั้นจะสมควรถูกทิ้งหรือไม่ก็ตาม จงเตรียมตัวให้พร้อม เพราะเพือนคุณอาจร้องไห้ หรือขอร้องให้คุณกลับไปเป็นเพื่อนกันอีก หรือแม้แต่โกรธจนควันออกหู ถ้าคุณแข็งแกร่งพอที่จะเลิกคบกับเพื่อนคนนั้น คุณก็แข็งแกร่งพอที่จะรับมือกับผลที่ตามมา จงพยายามไม่เอาตัวเข้าไปเกี่ยวข้องกับความรู้สึกของเขา จำไว้ว่าคุณต้องอยู่ภายในขอบเขตที่คุณกำหนดไว้ และตัดการติดต่อในทุกกรณีถ้าจำเป็น ในบางครั้ง เพื่อนเก่าจะพยายามทำให้ชีวิตคุณยุ่งยากขึ้นโดยการประชดประชัน โดยเฉพาะเมื่อคุณเรียนโรงเรียนเดียวกันหรือทำงานที่เดียวกัน และต้องเจอหน้ากันบ่อยๆ เขาอาจพยายามทำให้คนอื่นเกลียดคุณ หรือซุบซิบนินทาคุณ หรือทำให้คุณดูแย่ในสายตาคนอื่น จงเข้มแข็งเข้าไว้และตระหนักไว้ว่า ถ้าเขาทำตัวได้น่ารังเกียจถึงเพียงนี้ ก็ถูกแล้วที่คุณตัดสินใจจบมิตรภาพกับเขาไป   ถ้าเขาทำตัวแย่ขึ้นเรื่อยๆ จากการประชดประชันเฉยๆ เป็นการก้าวร้าว คุณอาจต้องทำอะไรสักอย่าง ถ้าเรื่องนี้เกิดขึ้นที่โรงเรียนหรือที่ทำงาน ก็ลองปรึกษาครูหรือหัวหน้าดู และลองหาหลักฐานเพื่อแสดงว่าคุณกำลังถูกเขาโจมตี คุณอาจพึ่งกฎหมายก็ได้ ถ้าเขาไม่เลิกยุ่งกับคุณและพฤติกรรมของเขาเข้าข่ายการข่มขู่คุกคาม คุณอาจขอให้ศาลออกคำสั่งคุ้มครองได้ (Restraining Order) การเลิกคบกับเพื่อนคนหนึ่งมักจะส่งผลกระทบต่อเพื่อนคนอื่นๆ ที่คุณทั้งสองคนรู้จัก ถ้าคุณเป็นเพื่อนกลุ่มเดียวกัน บรรยากาศในกลุ่มเพื่อนอาจกระอักกระอ่วนไปสักระยะหนึ่ง หวังว่าเพื่อนคนอื่นจะไม่เริ่มแบ่งพรรคแบ่งพวก แต่ถ้าพวกเขามีการเลือกฝ่าย คุณก็จะรู้ได้ว่าใครบ้างที่เป็นเพื่อนแท้ของคุณ​ หลังจากเลิกคบกับเพื่อนแย่ๆ คุณอาจรู้สึกเหมือนได้รับอิสระ แต่ถึงกระนั้น การยุติความสัมพันธ์ก็เป็นเรื่องที่ยากอยู่ดี การทำให้ใครบางคนผิดหวังนั้นเป็นเรื่องที่ทำใจได้ยาก และผลที่ตามมาอาจคงอยู่ยาวนานกว่าที่คิดในตอนแรก หลังจากที่มิตรภาพได้จบลงอย่างเป็นทางการแล้ว คุณควรพยายามใช้เวลากับคนที่ทำให้คุณรู้สึกดี รายล้อมตัวเองด้วยคนที่คุณรัก และพยายามไม่คิดถึงมิตรภาพกับเพื่อนเก่าคนนั้น  คุณอาจรู้สึกเศร้าที่ต้องสูญเสียสิ่งดีๆ ในมิตรภาพนั้น ก็คุณเคยเป็นเพื่อนกันมาก่อนนี่นา ถึงแม้ว่าความสัมพันธ์คุณจะเลวร้ายลงในที่สุดก็เถอะ ในสถานการณ์เช่นนี้ ความโศกเศร้าเป็นเรื่องที่ปกติมากๆ เลยล่ะ
นัดเวลาออกมาเจอกัน. บอกเพื่อนคนนั้นว่าทำไมคุณจึงเลิกคบเขา. ให้โอกาสเพื่อนคุณพูด. กำหนดขอบเขต. อยู่ภายในขอบเขตที่คุณกำหนดไว้. ถ้าคุณห่างกันมากขึ้นเรื่อยๆ ก็ปล่อยไปอย่างนั้นแหละ. เลิกโทรหรือส่งข้อความหาเพื่อนคนนั้น. คุยเรื่องเบาๆ. ปฏิเสธคำเชิญอย่างสุภาพ. หาข้ออ้าง ถ้าจำเป็น. ค่อยๆ ปล่อยให้มิตรภาพจบลงเอง. เลิกติดต่อกับเพื่อนที่ทำร้ายคุณ. รับมือกับความรู้สึกของเพื่อนเก่า. ระวังการประชดประชัน. ระลึกไว้ว่าความสัมพันธ์กับเพื่อนคนอื่นอาจได้รับผลกระทบด้วย. ดูแลตัวเอง.
https://www.wikihow.com/Break-Up-with-Your-Friend https://www.wikihow.com/Break-Up-with-Your-Friend https://www.wikihow.com/Break-Up-with-Your-Friend
Confronting the Person Letting it Naturally Fade Handling the Aftermath